2012թ. դեկտեմբերի 3-ին`հաշմանդամների միջազգային օրը, Մասիս քաղաքի «Մորենա» ռեստորանային համալիրում տեղի ունեցավ հաշմանդամ երեխաներին նվիրված համերգային հետաքրքիր միջոցառում: Տաղանդավոր երգիչների ուրախ երգերի ուղեկցությամբ կազմակերպվեցին խաղեր`երեխաներին պարգևելով ուրախ տրամադրություն ու անմոռանալի վայրկյաններ: Ինչպես միշտ «ԷԽՈ» ՀԿ թիմը ջանք ու եռանդ չխնայեց երեխաներին ուրախացնելու և նրանց օրը գեղեցկացնելու համար: Ողջ աշխատակազմը` հոգատարությամբ ու ջերմությամբ լի, ամեն կերպ ջանում էր երեխաների օրը տոն դարձնել`նրանց անուշիկ դեմքին գեղեցիկ ժպիտ նկարելով: Վերջում բոլոր երգիչները ստացան շնորհակալագրեր, իսկ 50 հաշմանդամ երեխաներին բաժանեցին նվերներ: Ինչպես նաև երկու սոցիալապես անապահով ընտանիքներին տրամադրվեց ֆինանսական օգնություն` հիսուն հազարական դրամ: Դրան էլ հաջորդեց ծնողների շնորհակալական խոսքը ուղղված «ԷԽՈ» ՀԿ թիմին ու բոլոր հովանավորներին: «ԷԽՈ» ՀԿ թիմն էլ իր հերթին իր շնորհակալական խոսքն է հայտնում բոլոր հովանավորներին ու գործընկերներին աջակցության համար: